stanford-oval/wikipedia huggingface dataset:
Blue Beetle
Blue Beetle muissa medioissa > Televisio

Blue Beetlestä oli koominen versio lasten opetusohjelmassa The Electric Company 1970-luvulla, jossa se pukeutu hullunkuriseen asuun pitäen yllään antennilla varustettua naamiota, siipiä, boksereita ja t-paitaa, jossa luki Blue Beetle.
Jaime Reyesin ja Ted Kordin Blue Beetlet esiintyivät Smallville televisiosarjan jaksossa "Booster", jossa heitä esittivät Jaren Brandt Bartlett ja Sebastian Spence.
Vuosina 2008–2011 Blue Beetle esiintyi Batman: The Brave and the Bold animaatiosarjassa, jossa Jaime Reyes kantoi Blue Beetlen roolia. Myös Ted Kord vieraili sarjassa yhdessä jaksossa.
Jaime Reyesin Blue Beetle on esiintynyt myös animaatiosarjoissa Justice League Action ja Young Justice sekä animaatioelokuvissa Justice League vs. Teen Titans, Teen Titans: The Judas Contract ja Justice League Dark: Apokolips War. Hän esiintyi myös taustahahmona vuoden 2015 nettisarjassa DC Super Hero Girls, jossa hänellä ei ollut puheroolia.
Ted Kordin Blue Beetle on esiintynyt vuoden 2019 animaatiosarjassa DC Super Hero Girls ja animaatioelokuvissa The Death and Return of Superman, DC Showcase: Blue Beetle ja Teen Titans Go! & DC Super Hero Girls: Mayhem in the Multiverse.
Animaatioelokuvassa Justice League: Crisis on Two Earths esiintyi Blue Beetlen paha versio Amerikan Rikossyndikaatin jäsenenä.
Blue Beetle muissa medioissa > Elokuva

Vuonna 2023 ilmestyvässä Blue Beetle elokuvassa Jaime Reyesin Blue Beetlea esittää Xolo Maridueña.
Blue Beetle muissa medioissa > Videopeli

Blue Beetle esiintyy vuonna 2010 DC Universe Online -pelissä, jossa se ei ole pelattavana hahmona.
Jaime Reyesin Blue Beetle esiintyy vuoden 2010 videopelissä Batman: The Brave and the Bold – The Videogame.
Jaime Reyesin Blue Beetle esiintyy pelattavana hahmona Lego Batman 3: Beyond Gotham videopelissä.
Jaime Reyesin Blue Beetle esiintyy pelattavana hahmona Injustice 2 videopelissä.
Jaime Reyesin Blue Beetle esiintyy pelattavana hahmona Lego DC Super-Villains -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1940 | Frank Lovejoy | Blue Beetle |  |  |
| 1971–1977 | Jim Boyd | The Electric Company |  |  |
| 2008–2011 | Will Friedle | Batman – pelottomat |  | Batman: The Brave and the Bold – The Videogame |
| 2009 | Wil Wheaton | Batman – pelottomat |  |  |
| 2017 | Antony Del Rio |  |  | Injustice 2 |
| 2023 | Xolo Maridueña |  | Blue Beetle |  |
Marshall Field

| Marshall Field |
| --- | --- |

Henkilötiedot
Syntynyt: 18. elokuuta 1834 Conway, Franklinin piirikunta, Massachusetts, Yhdysvallat
Kuollut: 16. tammikuuta 1906 (71 vuotta) New York City, Yhdysvallat
Muut tiedot
 Nimikirjoitus
Marshall Field (18. elokuuta 1834 Conway, Franklinin piirikunta, Massachusetts, Yhdysvallat – 16. tammikuuta 1906 New York City, Yhdysvallat) oli yhdysvaltalainen liikemies, joka oli uranuurtaja vähittäiskaupan alalla. Hän lahjoitti maata Chicagon yliopistolle ja rahoitti Chicagon luonnonhistoriallisen museon, joka nyt kantaa hänen nimeään. Fieldin tavaratalo Marshall Field and Company Building (nykyään Macy's -ketjun omistuksessa) on chicagolainen maamerkki.
Erityisesti Yhdysvalloissa Fieldiä on pidetty iskulauseen "asiakas on aina oikeassa" keksijänä. Isossa-Britanniassa lause on taas yhdistetty lontoolaisen Selfridges-tavaratalon perustajaan Harry Gordon Selfridgeen, joka työskenteli Fieldin palveluksessa 1879–1901.
Elämä ja ura

Field varttui maatilalla. 17-vuotiaana hänestä tuli tavarakaupan virkailija Pittsfieldissä, Massachusettsissa. Vuonna 1856 hän muutti Chicagoon, ja siellä hänestä tuli virkailija Cooley, Wadsworth & Companyn suuressa kauppaliikkeessä. Vuonna 1860 yritys organisoitiin uudelleen nimellä Cooley, Farwell & Company, ja hänet otettiin nuoremmaksi osakkaaksi. Vuonna 1865 Potter Palmerin ja Levi Z. Leiterin kanssa hän perusti Field, Palmer & Leiterin yrityksen, josta tuli myöhemmin Field, Leiter & Company, ja vuonna 1881 Leiterin jäädessä eläkkeelle siitä tuli Marshall Field & Company. Fieldin johdolla yrityksen vuotuinen liikevaihto kasvoi 12 miljoonasta dollarista vuonna 1871 yli 40 miljoonaan dollariin vuonna 1895, jolloin se oli yksi maailman kahdesta tai kolmesta suurimmasta kauppaliikkeestä. Fieldin suuri kuusikerroksinen kauppahalli palveli kaupunkilaisnaisia, joilla oli vapaa-aikaa. Field korosti asiakaspalvelua ja antoi asiakkaille vapaasti luottoa, kiinteiden myyntihintojen järjestelmän ja tavaroiden palautusoikeuden. Hän perusti ensimmäisenä tavarataloonsa ravintolan asiakkaille. Ostamiseen ei painostettu, mutta tarvittaessa myyjä oli aina paikalla. Ostokset voitiin toimittaa kotiin, ja ne voitiin myös palauttaa mistä tahansa syystä. Field palkkasi nuoria naisia myyjiksi ja valaisi liikkeensä sähkövaloilla. Ravintolan lisäksi hän tarjosi vaatesäilön, oleskelutiloja, lepohuoneet, kirjaston, lastentarhan ja puhelimet asiakkailleen. Kun raitiovaunu otettiin Chicagossa käyttöön, Field varmisti, että junat pysähtyivät hänen liikkeensä edessä. Fieldin edustajat veivät kävijät lounaalle ja illalliselle ja opastivat asiakkaan pyynnöstä jopa Chicagon punaisten lyhtyjen kaupunginosaan. Anarkistien määrän ja vaikutusvallan kasvaessa 1880-luvulla Field aseisti miliisin partioimaan kauppahallissa. Field teki vanhemmalla iällään lukuisia lahjoituksia, joista merkittävimpiä olivat hänen lahjoittamansa maa-alue ja rahasumma Chicagon yliopistolle, säätiö Chicagon Columbian museon tukemiseksi ja testamenttilahjoitus kyseiselle museolle. Museosta tuli myöhemmin Field Museum of Natural History. Field ei ollut mukava mies. Hänen avioliittonsa oli onneton, ja hänellä oli vain vähän läheisiä ystäviä. Fieldin pojanpoika Marshall Field III perusti Chicago Sun -lehden (myöhemmin Chicago Sun-Times).
Aiheesta muualla

Kuvia tai muita tiedostoja aiheesta Marshall Field Wikimedia Commonsissa
Marshall Fieldin State Streetin myymälän "suuren salin" sisätiloja noin vuonna 1910.
Marja Liisa Toivanen

Marja Liisa Toivanen (s. 4. huhtikuuta 1940) on opetusneuvos ja järjestöaktiivi. Hän on perustanut maahanmuuttajille suunnatun Luetaan yhdessä -verkoston.
Oikeushammaslääkäri Helena Ranta ja Marja Liisa Toivanen 14.11.2015 Suomen Akateemisten Naisten Liiton vuosikokouksessa Työväen Akatemiassa Kauniaisissa.
Ura

Toivanen kirjoitti ylioppilaaksi vuonna 1959 ja valmistui filosofian maisteriksi vuonna 1966 Helsingin yliopistosta. Työurallaan Toivanen työskenteli muun muassa kieltenopettajana ja rehtorina. Opetushallituksessa hän työskenteli opetusneuvoksena vuosina 1990–1994. Hän jäi eläkkeelle keväällä 2000. Sen jälkeen hän toimi Sri Lankassa opetusalan konsulttina vuosina 2001–2003.
Järjestötoiminta

Toivanen on ollut aktiivinen jäsen monessa suomalaisessa naisjärjestössä. Hän toimi Suomen Akateemisten Naisten Liiton kansainvälisten asioiden koordinaattorina vuosina 2010–2015 ja Vantaan Akateemiset Naiset ry:n puheenjohtajana vuosina 2015–2016.
Vuonna 2004 Toivanen perusti Luetaan yhdessä -opetusryhmän Vantaalle. Toivanen oli Sri Lankassa kokenut itse, miltä tuntuu kun ei ymmärrä yhtään mitään, ei kielestä eikä ympärillä olevista teksteistä. Palattuaan Suomeen Toivanen alkoi etsiä suomen kielen opetusta kaipaavia maahanmuuttajanaisia soittelemalla vantaalaisten ovikelloja. Toivanen sai innostettua mukaan myös muita vapaaehtoisia suomen kielen opettajiksi, ja valtakunnalliseksi Luetaan yhdessä -toiminta laajeni vuonna 2007. Vuonna 2011 verkosto siirtyi Suomen Akateemisten Naisten Liiton alle. Vuonna 2018 Luetaan yhdessä -opetusryhmiä on jo yli sata. Vapaaehtoisia opettajia on yli 600 ja opiskelijoita noin 3 000. Suurin osa verkoston ryhmistä on tarkoitettu nimenomaan naisille. Esimerkiksi virallisten kielikurssien ulkopuolelle jäävät äidit voivat tulla lukuryhmään vauvojensa kanssa. Verkoston tavoitteena on tukea ja täydentää kotouttamisohjelmaan kuuluvaa kieliopetusta.
Vuonna 2018 Vantaan Akateemiset Naiset aloittivat Tehdään yhdessä -hankkeen, jota Toivanen oli myös perustamassa. Hankkeen tarkoituksena on lisätä maahanmuuttajien ja suomalaisten kontakteja sekä edistää maahanmuuttajanaisten suomen kielen taitoa ja työllistymistä. Hanketta on rahoittanut Päivikki ja Sakari Sohlbergin säätiö. Myös Suomen Akateemisten Naisten Liitto on myöntänyt hankkeelle avustuksen.
Kirjallinen tuotanto

Minerva. Suomen Akateemisten Naisten Liiton jäsenlehti. Marja Liisa Toivanen kirjoitti lehteen erityisesti vuosina 2010–2015.
Toivanen, Marja Liisa (toim.) 2000: Kirjeitä rehtoreilta. PS-Kustannus.
Toivanen, Marja Liisa & Vuorensivu, Hilkka 2013: "Lukutaidottoman on vaikea selvitä Suomessa". Helsingin Sanomat 8.9.2013.
Matilda Skotlantilainen

Matilda (n. 1080–1118) oli Skotlannin prinsessa, josta tuli Henrik I:n puolisona Englannin kuningatar. Hän kasvoi Skotlannin hovissa vanhempinaan Malcolm III ja Skotlannin Pyhä Margaret. Skotlannissä hänestä käytettiin nimeä Edith of Dunfermline. Hänen kolmesta veljestään tuli Skotlannin kuninkaita. Hänen kummisetänsä oli Robert Curthose, Henrikin vanhempi veli.
Henrikin viettäessä pitkiä aikoja Normandiassa Matilda hallitsi käytännössä Englantia sillä aikaa. Hän rakennutti luostareita ja siltoja. Kerrotaan, että Matilda on alkuperäinen ”my fair lady” lastenlaulussa ”Lontoon silta romahtaa” (”London Bridge is Falling Down”).
Matildalle ja Henrikille syntyi tytär, Matilde, ja poika, Vilhelm. Poika kuoli traagisessa onnettomuudessa pian äitinsä jälkeen.
Matilda Nilsson

| Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Maa:   Suomi> Naisten jääkiekko. |
| --- | --- | --- | --- |
|  Pronssia | Kanada 2021 | jääkiekko |  |
Matilda Nilsson (s. 2. maaliskuuta 1997 Kirkkonummi) on suomalainen jääkiekkoilija, pelipaikaltaan hyökkääjä. Hän on edustanut Naisten Liigassa KJT:tä ja KalPaa kaudesta 2013–2014 alkaen. Hän on 22.2.2022 mennessä pelannut liigassa 236 runkosarjaottelua, joissa hän on tehnyt 205 maalia ja saanut 162 syöttöpistettä. Liigan pudotuspeleissä hän on 55 ottelussa tehnyt 30 maalia ja saanut 28 syöttöpistettä. Hän saavuttanut yhden SM-hopean ja yhden pronssin. Hän voitti naisten liigan maali- ja pistepörssin kaudella 2018–2019 sekä syöttötilaston kaudella 2019–2020. Liigan All Stars -joukkueeseen hänet on valittu kausilla 2014–2015, 2019–2020 ja 2020–2021.
Nilsson on pelannut Suomen alle 18-vuotiaiden maajoukkueessa 12 maaottelua ja tehnyt niissä kahdeksan maalia sekä saanut neljä syöttöpistettä. Hän on osallistunut kerran ikäluokan MM-kilpailuihin. Hän on 22. helmikuuta 2022 mennessä pelannut Suomen naisten maajoukkueessa 37 ottelua ja tehnyt niissä seitsemän maalia sekä saanut kymmenen syöttöpistettä. Hänet valittiin vuoden 2020 MM-kilpailuihin, jotka kuitenkin peruttiin koronavirusepidemian vuoksi. Hänet valittiin myös MM-kilpailuihin 2021, joissa hän pelasi kaksi ottelua Suomen pronssijoukkueessa ilman tehopisteitä.
Kanadalaispelaaja Hayley Wickenheiser asui Nilssonin perheen kotona pelatessaan Kirkkonummella vuonna 2003.
Mathew Hayman

| Mathew Hayman |
| --- | --- |
 Mathew Hayman 2013.
Henkilötiedot
Syntynyt: 20. huhtikuuta 1978 (ikä 46)
Kansalaisuus:   Australia
Pyöräilijä
Pituus:  190 cm
Paino:  79 kg
Joukkue:  lopettanut
Laji:  maantie
Rooli:  ajaja
Ajajatyyppi:  apuajaja, klassikkojen erikoismies
Ura
Ammattilaisjoukkue(et)
2000–2009 2010–2013 2014–2019:  Rabobank Team Sky Orica/Mitchelton-Scott
Suurimmat voitot
 Pariisi–Roubaix 2016 Kansainyhteisön kisojen maantieajo 2006 
 Tiedot päivitetty: 21. tammikuuta 2019 
| Mitalit> Maa:   Australia.Miesten pyöräily.Kansainyhteisön kisat  | Mitalit> Maa:   Australia.Miesten pyöräily.Kansainyhteisön kisat  | Mitalit> Maa:   Australia.Miesten pyöräily.Kansainyhteisön kisat  | Maa:   Australia> Miesten pyöräily. |
| --- | --- | --- | --- |
|  Kultaa | Melbourne 2006 | maantieajo |  |
Mathew Hayman (s. 20. huhtikuuta 1978 Camperdown) on australialainen maantiepyöräilijä, jolla on myös Alankomaiden kansalaisuus. Hän on ajajatyypiltään apuajaja ja yksipäiväisten kilpailujen erikoismies.
Hayman aloitti ammattilaisuransa Rabobank-tallissa, jota hän edusti vuodet 2000–2009. Kausilla 2010–2013 hän ajoi Team Skyssa ja vuodesta 2014 Orica/Mitchelton-Scott-joukkueessa. Hän päätti ammattilaisuransa vuoden 2019 Tour Down Underiin.
Hayman voitti Melbournen Kansainyhteisön kisoissa 2006 kultaa maantieajossa. Hän voitti Pariisi–Roubaix-suurklassikon 2016 kukistettuaan viiden miehen loppukirissä Roubaix'n velodromilla Tom Boonenin, Ian Stannardin, Sep Vanmarcken ja Edvald Boasson Hagenin.
Saavutuksia

Lähteet: Cyclingbase, Cycling Archives, Pro Cycling Stats
1998
Martin Verkerk

| Martin Verkerk |
| --- | --- |

Henkilötiedot
Syntynyt: 31. lokakuuta 1978  Leiderdorp 
Kansalaisuus:   Alankomaat
Tennispelaaja
Pituus:  196 cm
Paino:  90 kg
Kätisyys:  oikea
Ammattilaisena:  1996–
Palkintorahat:  1 564 520 USD
Kaksinpeli
Paras sijoitus:  14. (15.9.2003)
Turnausvoittoja:  2
Voitot/tappiot:  59–70
Grand Slam -turnauksissa
Australian avoimet:  1. kierros (2003, 2004)
Ranskan avoimet:  loppuottelu (2003)
Wimbledon:  2. kierros (2004)
Yhdysvaltain avoimet:  2. kierros (2003)
Nelinpeli
Voitot/tappiot:  24–37
Aiheesta muualla
ITF
ATP
Martin Willem Verkerk (s. 31. lokakuuta 1978 Leiderdorp, Alankomaat) on entinen alankomaalainen tennispelaaja.
Oikeakätinen Verkerk aloitti ammattilaisuransa vuonna 1996. Hän voitti urallaan kaksi ATP-turnausta, molemmat kaksinpelissä. Kaksinpelissä Verkerk on ollut parhaimmillaan ATP-rankingissa sijalla 14, ja nelinpelissä sijalla 63. Vuonna 2003 Ranskan avoimissa Verkerk ylsi finaaliin saakka, mutta taipui lopulta Juan Carlos Ferrerolle. Matkalla finaaliin hän voitti mm. Carlos Moyàn ja Guillermo Corian. Samana vuonna hän hävisi Pariisin Bercyn turnauksessa kolmannella kierroksella Sveitsin Roger Federerille kolmessa tie break -erässä lukemin 7–6 (7–3), 6–7 (12–14), 6–7 (6–8).
Turnausvoitot > Kaksinpeli (2)

| 0 | 1 | 2 | 3 | 4 | 5 |
| --- | --- | --- | --- | --- | --- |
| No. | Pvm | Turnaus | Alusta | Finaalivastustaja | Erät |
| 1. | 27. tammikuuta 2003 | Milano, Italia | Kova (s) |  Jevgeni Kafelnikov | 6–4, 5–7, 7–5 |
| 2. | 12. heinäkuuta 2004 | Amersfoort, Alankomaat | Massa |  Fernando González | 7–6(5), 4–6, 6–4 |
Malfattin komissio

Malfattin komissio oli toinen Euroopan komissio. Komission toimikausi oli 2. heinäkuuta 1970–21. maaliskuuta 1972. Komission puheenjohtajana toimi italialainen Franco Maria Malfatti.
Malfattin komissio

| Toimialue | Komissaari | Kotimaa |
| --- | --- | --- |
| Puheenjohtaja | Franco Maria Malfatti (erosi 2.3.1972 uudeksi komissaariksi valittiin Sicco Mansholt) |  Italia |
| Varapuheenjohtaja maatalous | Sicco Mansholt |  Alankomaat |
| Varapuheenjohtaja sisämarkkinat ja energia | Wilhelm Haferkamp |  Saksan liittotasavalta |
| Talous- ja raha-asiat | Raymond Barre |  Ranska |
| Kilpailuasiat ja aluepolitiikka | Albert Borschette |  Luxemburg |
| Työllisyys, sosiaaliasiat ja osallisuus, liikenne, budjetti ja rahoitussuunnittelu | Albert Coppé |  Belgia |
| Kauppa | Ralf Dahrendorf |  Saksan liittotasavalta |
| Ulkosuhteet ja Euroopan naapuruuspolitiikka | Jean-François Deniau |  Ranska |
| Teollisuus, yritystoiminta ja kauppa | Altiero Spinelli |  Italia |
Martin Vahl

| Martin Vahl |
| --- | --- |
 Martin Vahl.
Henkilötiedot
Koko nimi:  Martin Vahl Henrichsen
Syntynyt: 10. lokakuuta 1749 Bergen, Norja
Kuollut: 24. joulukuuta 1804 (55 vuotta) Kööpenhamina, Tanska
Arvonimi: professori
Koulutus ja ura
Tutkimusalue:  kasvi- ja eläintiede
Martin Vahl Henrichsen (10. lokakuuta 1749 Bergen, Norja – 24. joulukuuta 1804 Kööpenhamina, Tanska) oli norjalais–tanskalainen kasvi- ja eläintieteilijä.
Vahl opiskeli kasvitiedettä Kööpenhaminassa ja Carl von Linnén johdolla Uppsalassa. Hän luennoi Kööpenhaminan yliopiston kasvitieteellisessä puutarhassa vuosina 1779–1782. Vahl teki useita tutkimusmatkoja Eurooppaan ja Pohjois-Afrikkaan vuosina 1783–1788. Hänet nimitettiin Kööpenhaminan Luonnonhistoriallisen seuran (Naturhistorieselskabet) professoriksi 1786, ja hän oli Kööpenhaminan yliopiston kasvitieteen professori 1801–1804. Vuonna 1792 Vahl valittiin Ruotsin Tiedeakatemian ulkomaalaisjäseneksi.
Vahl julkaisi, tai oli toimittamassa, useita teoksia, kuten Flora Danica fasc. XVI–XXI (1790–1794), Eclogæ Americanæ I–IV (1796–1807) ja Enumeratio Plantarum I–II (1804–1805). Hänen poikansa Jens Vahl oli myös kasvitieteilijä.
Kasvien lisäksi Vahl tutki myös eläimiä. Linnuista hän nimesi harmaakäen (Cacomantis passerinus).
Vahlin nimeämien kasvien tieteellisen nimen perässä käytetään nimen jälkeen liittettävää auktorilyhennettä Vahl.
Aiheesta muualla

Kuvia tai muita tiedostoja aiheesta Martin Vahl Wikimedia Commonsissa
Sandermann, Sven-Erik Olsen: Martin Vahl - botaniker og zoolog Denstoredanske.lex.dk.  31.3.2020. Viitattu 12.10.2020. (tanskaksi)
Martini Vahlii, profess. botan. Haun. membr. societ. lit. plur. Enumeratio plantarum Biodiversity Heritage Library. Viitattu 12.10.2020. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Malgrat de Mar

| Malgrat de Mar |
| --- | --- |

 Malgrat de Mar
 Koordinaatit: 41°39′N, 2°45′E 
Valtio:  Espanja
Itsehallintoalue:  Katalonia
Maakunta:  Barcelona
Comarca:  Maresme
 
 www.ajmalgrat.cat 
Infobox OKVirheellinen NIMI-arvo: 
Malgrat de Mar on Espanjan Kataloniassa sijaitseva kaupunki, jossa vuonna 2015 oli 18 371 asukasta. Se sijaitsee Välimeren rannalla noin 60 kilometriä Barcelonan pohjoispuolella.
Aiheesta muualla

Kaupungin verkkosivusto
Malgrat de Marin matkailusivusto
Kuvia tai muita tiedostoja aiheesta Malgrat de Mar Wikimedia Commonsissa
Matteo Garrone

Matteo Garrone (2008)
Matteo Garrone (s. 15. lokakuuta 1968 Rooma) on italialainen elokuvaohjaaja. Hänen läpimurtoelokuvansa Gomorra voitti vuonna 2008 Grand Prix’n Cannesin elokuvajuhlilla sekä European Film Awardsin vuoden parhaana eurooppalaisena elokuvana.
Vuonna 2012 Garronen elokuva Reality oli ehdolla Cannesin elokuvajuhlilla Kultainen palmu -pääsarjassa. Elokuva voitti lopulta juhlien toiseksi arvostetuimman Grand Prix'n. Myös Garronen elokuva Tale of Tales (2015) esitettiin Cannesin kilpasarjassa.
Filmografia

Vieraalla maalla (Terra di Mezzo, 1996)
Ospiti (1998)
Primo amore (2004)
Gomorra (2008)
Reality (2012)
Tale of Tales (2015)
Aiheesta muualla

Matteo Garrone Internet Movie Databasessa. (englanniksi)
Matteo Garrone Elonetissä.
Manuel Olmedo

| Mitalit | Mitalit | Mitalit |  |
| --- | --- | --- | --- |
|  Manuel Olmedo Barcelonan EM-kilpailuissa 2010. |  Manuel Olmedo Barcelonan EM-kilpailuissa 2010. |  Manuel Olmedo Barcelonan EM-kilpailuissa 2010. |  |
Maa:   Espanja
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Barcelona 2010 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | 1 500 m |  |
Manuel Olmedo (s. 17. toukokuuta 1983 Sevilla) on espanjalainen keskimatkojen juoksija. Olmedo saavutti pronssia 1 500 metrin juoksussa Barcelonan EM-kilpailuissa 2010 ja kultaa samalla matkalla sisäratojen EM-kilpailuissa Pariisissa 2011. Lisäksi hän on sijoittunut 1 500 metrillä neljänneksi Daegun MM-kilpailuissa 2011. 800 metrillä Olmedo on ollut välierissä Osakan MM-kisoissa ja Pekingin olympialaisissa 2008.
Olmedon ennätys 800 metrillä on 1.44,56 ja 1 500 metrillä 3.34,44.
Matilda Ringelheimläinen

| Matilda Ringelheimläinen |
| --- | --- |
 Matilda Ringelheimläinen
Saksan kuningatar

Syntynyt:  n. 895 Engern, Westfalen, Saksa
Kuollut:  14. maaliskuuta 968 Quedlinburg, Saksa
Puoliso:  Henrik I Linnustaja
Lapset:  Otto, Henrik, Bruno, Gerberga, Hedwig
Isä:  Dietrich
Äiti:  Reinhild
Pyhä Matilda Ringelheimläinen (n. 895 Engern, Westfalen, Saksa – 14. maaliskuuta 968 Quedlinburg, Saksa) oli pyhimys, Saksan kuningatar ja Henrik I Linnustajan vaimo. Hän oli Dietrichin ja Reinhildin lapsi ja hänet kasvatti hänen isoäitinsä joka oli Erfurtin luostarin abbedissa. Henrik meni hänen kanssaan naimisiin vuonna 909 ja he saivat kolme poikaa ja kaksi tytärtä. Nainen perusti useita benediktiiniluostareita ja tunnettiin anteliaisuudestaan. Hän perusti esimerkiksi Quedlinburgin, Nordhausenin, Engernin, ja Poehldenin luostarit. Pyhimys vietti suurimman osan myöhäisistä vuosistaan Nordausenin luostarissa ja kuoltuaan Quedlinburgissa haudattiin sinne miehensä kanssa. Hän on lasten kuoleman, pettymyksen tuottavien lasten, väärin syytettyjen ihmisten, suurten perheiden, hurskautensa takia pilkattujen ihmisten, kuningatarten, toisien avioliittojen ja leskien suojeluspyhimys. Hänen juhlaansa vietetään 14. maaliskuuta.
Mark Howard

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mark James Howard
Syntymäaika: 29. tammikuuta 1986 (ikä 38)
Syntymäpaikka: Salford, Englanti
Pelipaikka: keskuspuolustaja
Pituus: 185 senttimetriä
Seura
Seura: AGF Aarhus
Pelinumero: 3
Junioriseurat
: Barr Hill Lads Club
–2004: Manchester United
Seurat
| Vuodet | Seura | O | (M) |
| 2004–2006 | Manchester United | 0 | (0) |
| 2006–2008 | Brøndby IF | 67 | (1) |
| 2008– | AGF Aarhus | 45 | (2) |
 Seurajoukkueuran tilastot kattavat vain kansalliset sarjat, päivitetty 14. heinäkuuta 2011.
Mark James Howard (s. 29. tammikuuta 1986 Salford, Englanti) on englantilainen jalkapalloilija. Tällä hetkellä hän edustaa Tanska AGF Aarhusia. Howard on pelipaikaltaan keskuspuolustaja.
Howard syntyi Salfordissa, Suur-Manchesterin alueella ja kävi Hope High School -koulua. Howard aloitti uransa pelaamalla Barr Hill Lads Clubissa Salfordissa. Hän siirtyi Manchester Unitediin juniorina ja pelasi useita vuosia seuran nuoriso- ja reservijoukkueissa. Howard ei onnistunut kuitenkaan murtautumaan edustusjoukkueeseen ja sai siirtyä pois ilmaisella siirrolla kauden 2005–2006 loputtua. Heinäkuussa 2006 Howard siirtyi tanskalaiseen Brøndbyhyn, jonka valmentajana toimi entinen Unitedin reservijoukkueen valmentaja René Meulensteen. Howard sai vuoden pelaaja -palkinnon Brøndby 1. joulukuuta 2007. Joulukuussa 2008 hän allekirjoitti kolmen ja puolen vuoden sopimuksen AGF Aarhusin kanssa.
Aiheesta muualla

Howardin profiili (Arkistoitu – Internet Archive) agffodbold.dk
Howardin profiili (Arkistoitu – Internet Archive) Brøndby IF
Profiili transfermarkt.co.uk
Former Manchester United men toast Danish success (englanniksi)
Mark Holton

Mark Holton (s. 1958) on yhdysvaltalainen näyttelijä. Hän on esiintynyt lukuisissa elokuvissa 1980- ja 1990-luvuilla.
Aiheesta muualla

Mark Holton Internet Movie Databasessa. (englanniksi)
Manuel Ortiz

Manuel Ortiz voi olla
Manuel Ortiz Guerrero, paraguaylainen runoilija
Manuel Ortiz, yhdysvaltalainen nyrkkeilijä
Manuel Ortiz Partida, meksikolainen showpainija, tunnettu nimillä Halloween tai Ciclope
Ray Toro, muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manuel Ortiz”, voi hakea sivunnimihaulla, laajalla sivunnimihaulla tai tekstihaulla.
Makaaberi

Pieter Brueghel vanhemman maalaus Kuoleman riemuvoitto
Sanalla makaaberi viitataan taiteelliseen tai kirjalliseen tyylikeinoon. Makaaberi taide tai kaunokirjallisuus on tunnelmaltaan tahallisen uhkaavaa ja häiritsevää. Siitä välittyy synkkä, luotaantyöntävä, epämiellyttävä ja jopa pelottava vaikutelma. Makaabereissa töissä keskeisellä sijalla ovat kuoleman symbolit tai muut vastaavat elämän päättymiseen, tuhoon ja rappioon viittaavat temaattiset yksityiskohdat. Nykyään niin kutsuttu goottialakulttuuri hyödyntää voimakkaasti makaaberia kuvastoa.